Jú , heildarskattbyrði landsins lyftist upp vegna skattníðslu á einstaklinga . Jóhann Þorvarðarson skrifar : Hin fjölmörgu hagsmunasamtök atvinnulífsins eru kunn fyrir hálfsannleik , jafnvel ósannleik . Kjarninn í áróðri lukkuriddara samtakanna er að Ísland skattpíni fyrirtæki og bæta svo við að skera þurfi niður í ríkisrekstri . Lausnarorðin eru alltaf þau sömu : lægri skatta á fyrirtæki og minni sameiginleg velferð . Þetta er falskur söngur ! Vandamál riddaranna er að þeir átta sig ekki á að á Íslandi er rekinn fyrirtækja-sósíalismi á kostnað launþega . Tekjuskattur hlutafélaga er aðeins 20% og situr Ísland um miðbik heimslistans . Erum almennt séð með lægri tekjuskatt en þekkist á Vesturlöndum . Íslensk fyrirtæki greiða til dæmis 5% lægri tekjuskatt en fyrirtæki gera í Bandaríkjunum . Hægt er að finna lönd með lægri tekjuskatt á hlutafélög ef við berum okkur saman við lönd með skert lýðræði og litla sameiginlega velferð . Halda bara ótrauðir áfram á nýju ári og heimta enn lægri skatta á fyrirtæki og minni sameiginlega velferð . Ísland situr nálægt botni heimslistans þegar kemur að launatengdum gjöldum þrátt fyrir áróður um annað . Íslensk fyrirtæki greiða til dæmis 20% lægri launatengd gjöld en þau bandarísku . Svo til öll Vesturlöndin eru með hærri gjöld á laun . Hvað virðisaukaskatt varðar þá situr landið við topp heimslistans og á svipuðu reki og Norðurlöndin . Svo er það rúsínan í pylsuenda ójafnaðar , skattur á fjármagnstekjur ( arðgreiðslur hlutafélaga ) . Hann er einnig með því lægsta í heiminum eða 22% . Við dólum nálægt botninum . Þetta kemur fyrirtækjaeigendum vel sem taka hluta tekna sinna út sem arð . Þegar best lætur getur aðallinn lækkað tekjuskattsbyrði sína um 28% miðað við venjulegan launamann ! Þegar heildarskattbyrði á Íslandi sem hlutfall af landsframleiðslu er skoðuð situr Ísland ofarlega á heimslistanum með yfir 40% skattbyrði . Hvernig má það nú vera ? Jú , heildarskattbyrði landsins lyftist upp vegna skattníðslu á einstaklinga . Launþegar landsins niðurgreiða nefnilega fyrirtækjaskatta . Sem sagt , á Íslandi er rekinn fyrirtækja-sósíalismi . Um þetta vilja hagsmunasamtök fyrirtækja ekki tala . Halda bara ótrauðir áfram á nýju ári og heimta enn lægri skatta á fyrirtæki og minni sameiginlega velferð . Það er ágætt fyrir verkalýðshreyfinguna og ríkisstjórn að taka eftir þessu með fyrirtækja-sósíalismann ! Ná má fram jöfnuði í gegnum skattkerfið á fleiri vegu en að flytja skattbyrðina milli launþegahópa . Hyggilegt er að draga úr þessum fyrirtækja-sósíalisma og færa haginn til þeirra lægst launuðu . Aðgerðin eflir hagvöxt og viðheldur viðunandi afkomu fyrirtækja á sama tíma . Allir vinna græða á þessu . Aðgerðin eykur ekki atvinnuleysi þó sumir atvinnurekendur kyrji þann bölmóð reglulega . Þeir sem það gera eru bara slakir rekstrarmenn . Kunna ekki til verka og eru sjálfir vinnulatir !